
1.	A GYÓGYSZER NEVE

StrepTuss borostyán 8,25 mg/ml szirup


2.	MINŐSÉGI ÉS MENNYISÉGI ÖSSZETÉTEL

1 ml szirup tartalma 8,25 mg Hedera helix L., folium (borostyánlevél) kivonat (száraz kivonat formában) (4-8:1). Kivonószer: 30%-os etanol (m/m).

[bookmark: _Hlk180762401][bookmark: _Hlk180762750]Ismert hatású segédanyag: nem kristályosodó szorbit szirup, propilénglikol, benzil-alkohol
Legfeljebb 469 mg szorbitot tartalmaz milliliterenként.
8,4 mg propilénglikolt tartalmaz milliliterenként.
0,0019 mg benzil-alkoholt tartalmaz milliliterenként.

A segédanyagok teljes listáját lásd a 6.1 pontban.


[bookmark: _GoBack]3.	GYÓGYSZERFORMA

Szirup.
A szirup barna, opálos, édes ízű folyadék. Csekély üledékképződés lehetséges.


4.	KLINIKAI JELLEMZŐK

4.1	Terápiás javallatok

A StrepTuss borostyán 8,25 mg/ml szirup egy növényi gyógyszer, amely köptetőként alkalmazható hurutos köhögés esetén.

A StrepTuss borostyán 8,25 mg/ml szirup felnőtteknek, serdülőknek és gyermekeknek 2 éves kortól javallott.

4.2	Adagolás és alkalmazás

Adagolás

12 éves kortól gyermekek, serdülők, felnőttek és idősek: 
6 ml szirup naponta kétszer (ami 99 mg borostyánlevél száraz kivonatnak felel meg naponta).

Gyermekek

6 és 11 év közötti gyermekek: 
4 ml szirup naponta kétszer (ami 66 mg borostyánlevél száraz kivonatnak felel meg naponta).

2 és 5 év közötti gyermekek: 
2 ml szirup naponta kétszer (ami 33 mg borostyánlevél száraz kivonatnak felel meg naponta).

5 év alatti gyermekek:
A tartósan fennálló vagy visszatérő köhögésben szenvedő 2-4 éves gyermekeknél a kezelés előtt orvosi diagnózisra van szükség.

2 év alatti gyermekek: 
A 2 évesnél fiatalabb gyermekeknél történő alkalmazása ellenjavallt (lásd 4.3 pont).

Vese- és/vagy májkárosodásban szenvedő betegek
[bookmark: _Hlk169522355]Az ezekre a betegcsoportokra vonatkozó farmakokinetikai adatok hiánya miatt ajánlott dózis megadása nem lehetséges. A betegeknek javasolt, hogy a StrepTuss borostyán 8,25 mg/ml szirup szedése előtt konzultáljanak kezelőorvosukkal vagy gyógyszerészükkel.

Az alkalmazás módja
Szájon át történő alkalmazásra.

Javasoljuk, hogy a 6 ml-es adagot egy teljes adagolókanállal (4 ml) + fél adagolókanállal (2 ml) adagolja.

Alkalmazás előtt alaposan rázza fel az üveget.

Az alkalmazás időtartama
Ha a tünetek egy hétnél hosszabb ideig fennállnak a gyógyszer alkalmazása során, a betegnek orvoshoz vagy gyógyszerészhez kell fordulnia.

4.3	Ellenjavallatok

· A készítmény hatóanyagával, az Araliaceae (borostyánfélék) családjába tartozó más növényekkel vagy a 6.1 pontban felsorolt bármely segédanyagával szembeni túlérzékenység.
· 2 év alatti gyermekeknél történő alkalmazása a légúti tünetek súlyosbodásának kockázata miatt.

4.4	Különleges figyelmeztetések és az alkalmazással kapcsolatos óvatossági intézkedések

Ha nehézlégzés, láz, gennyes vagy véres köpet jelentkezik, a betegnek orvoshoz vagy gyógyszerészhez szükséges fordulnia.

Fokozott óvatosság ajánlott gastritisben vagy gyomorfekélyben szenvedő betegeknél.

Gyermekek

5 éven alatti gyermekek:
A tartósan fennálló vagy visszatérő köhögésben szenvedő 2-4 éves gyermekeknél a kezelés előtt orvosi diagnózisra van szükség.

2 év alatti gyermekek:
2 év alatti gyermekek esetében lásd a 4.3 pontot.

[bookmark: _Hlk169522702]A StrepTuss borostyán 8,25 mg/ml szirup szorbitot tartalmaz.
Az örökletes fruktózintoleranciában (HFI) szenvedő betegeknél ez a gyógyszer nem alkalmazható.

A szorbit hasi kellemetlen érzést és enyhe hasmenést okozhat gyermekeknél.

Az egyidejűleg alkalmazott szorbit- (vagy fruktóz-) tartalmú készítmények vagy a szorbit (vagy fruktóz) táplálékkal történő bevitelének additív hatását figyelembe kell venni.
A szájon át alkalmazott gyógyszerek szorbittartalma befolyásolhatja az egyidejűleg alkalmazott egyéb, szájon át alkalmazandó gyógyszerek biohasznosulását.

Ez a gyógyszer 16,8 mg propilénglikolt tartalmaz 2 ml-enként, ami megfelel 8,4 mg/ml-nek.

Ez a gyógyszer 0,0038 mg benzil-alkoholt tartalmaz 2 ml-enként, ami megfelel 0,0019 mg/ml-nek.

A benzil-alkohol allergiás reakciót okozhat.
Kisgyermekek esetében a benzil-alkoholt súlyos mellékhatások, beleértve légzési problémák (úgynevezett zihálás szindróma), kockázatával hozták összefüggésbe.
Ne alkalmazza kisgyermekénél (3 éves kor alatt) egy hétnél hosszabb ideig.
A benzil-alkohol nagy mennyiségének alkalmazását kerülni kell az akkumuláció és a toxicitás (metabolikus acidózis) kockázata miatt, elővigyázatosággal, és csak akkor alkalmazandó, ha feltétlenül szükséges, különösen a vese- és/vagy májkárosodásban szenvedő betegeknél és terhesség vagy szoptatás alatt.

4.5	Gyógyszerkölcsönhatások és egyéb interakciók

Nem végeztek kölcsönhatási vizsgálatokat.

4.6	Termékenység, terhesség és szoptatás

Terhesség:
Nincsenek adatok a StrepTuss borostyán 8,25 mg/ml szirup terhes nőknél történő alkalmazásáról. Állatokon végzett reprodukciós toxicitási vizsgálatok nem állnak rendelkezésre (lásd az 5.3 pontot). A StrepTuss borostyán 8,25 mg/ml szirup alkalmazása terhesség alatt nem ajánlott.

Szoptatás:
Nem ismert, hogy a hatóanyag vagy annak metabolitjai kiválasztódnak-e az emberi anyatejbe. A szoptatott újszülöttet/csecsemőt érintő kockázat nem zárható ki. A StrepTuss borostyán 8,25 mg/ml szirup nem alkalmazható szoptatás alatt.

Termékenység:
A borostyánlevél száraz kivonatának a termékenységre gyakorolt hatásáról nem állnak rendelkezésre adatok.

4.7	A készítmény hatásai a gépjárművezetéshez és a gépek kezeléséhez szükséges képességekre

Nem végeztek vizsgálatokat a gépjárművezetési és gépkezelési képességre gyakorolt hatásról.

4.8	Nemkívánatos hatások, mellékhatások

A StrepTuss borostyán 8,25 mg/ml sziruppal történő kezelés során fellépő nemkívánatos hatásokat gyakorisági sorrendben a következő csoportokba soroljuk:

Gastrointestinalis reakciókat (hányinger, hányás, hasmenés) jelentettek. A gyakoriság nem ismert.
Allergiás reakciókat (csalánkiütés, bőrkiütés, nehézlégzés, anafilaxiás reakció) jelentettek. A gyakoriság nem ismert.
Ha súlyos nemkívánatos hatások jelentkeznek, a kezelést abba kell hagyni.

Ha a fentiekben nem említett egyéb mellékhatások jelentkeznek, orvoshoz vagy gyógyszerészhez kell fordulni.

Feltételezett mellékhatások bejelentése
A gyógyszer engedélyezését követően lényeges a feltételezett mellékhatások bejelentése, mert ez fontos eszköze annak, hogy a gyógyszer előny/kockázat profilját folyamatosan figyelemmel lehessen kísérni.
Az egészségügyi szakembereket kérjük, hogy jelentsék be a feltételezett mellékhatásokat a hatóság részére az V. függelékben található elérhetőségek valamelyikén keresztül.

4.9	Túladagolás

Az ajánlottnál nagyobb adagok bevitele hányingert, hányást, hasmenést és nyugtalanságot okozhat. A túladagolás kezelése tüneti jellegű. 

Egy 4 éves gyermek esetében túladagolásról számoltak be. Nagy mennyiségű borostyánkivonat (ami 1,8 g borostyánlevélnek felel meg, ami körülbelül 36 ml StrepTuss borostyán 8,25 mg/ml szirupnak felel meg) véletlen lenyelése után agresszivitás és hasmenés lépett fel.


5.	FARMAKOLÓGIAI TULAJDONSÁGOK

5.1	Farmakodinámiás tulajdonságok

Farmakoterápiás csoport: Expectoránsok. 
ATC-kód: R05CA12.

A hatásmechanizmus nem ismert.

5.2	Farmakokinetikai tulajdonságok

A borostyánlevél kivonat farmakokinetikai tulajdonságairól nem állnak rendelkezésre adatok.

5.3	A preklinikai biztonságossági vizsgálatok eredményei

A borostyánlevél száraz kivonatára vonatkozó nem klinikai adatok hiányosak. Egy bakteriális reverz-mutációs tesztben (AMES-teszt) nem mutatták ki a StrepTuss borostyán 8,25 mg/ml szirupban található borostyánlevél száraz kivonat mutagén hatását. A borostyánlevél száraz kivonat karcinogenitására és reprodukciós toxicitására vonatkozó vizsgálatokat nem végeztek.


6.	GYÓGYSZERÉSZETI JELLEMZŐK

6.1	Segédanyagok felsorolása

nem kristályosodó szorbit szirup (E420)
kálium-szorbát (E202)
xantán gumi (E415)
citromsav (E330)
tisztított víz
természetes méz-kakukkfű aroma (az aroma tartalma: propilénglikol (E1520), aromakivonat, természetes aroma, benzil-alkohol (E1519))

6.2	Inkompatibilitások

Nem értelmezhető.

6.3	Felhasználhatósági időtartam

Bontatlan csomagolás: 3 év
Első felbontás után: 3 hónap

6.4	Különleges tárolási előírások

Ez a gyógyszer nem igényel különleges tárolást az eredetileg lezárt csomagolásban.
Az első felbontás után legfeljebb 25 °C-on tárolandó.

6.5	Csomagolás típusa és kiszerelése

Barna üveg fehér csavaros kupakkal (PE) lezárva, 2 és 4 ml-es beosztású adagolókanállal (PP), dobozban.
Kiszerelés: 100 ml, 200 ml.

6.6	A megsemmisítésre vonatkozó különleges óvintézkedések és egyéb, a készítmény kezelésével kapcsolatos információk

Bármilyen fel nem használt gyógyszer, illetve hulladékanyag megsemmisítését a gyógyszerekre vonatkozó előírások szerint kell végrehajtani.

Megjegyzés: keresztjelzés nélkül
Osztályozás: I. csoport
Orvosi rendelvény nélkül is kiadható gyógyszer (VN).


7.	A FORGALOMBA HOZATALI ENGEDÉLY JOGOSULTJA

Reckitt Benckiser Kft.
1113 Budapest, Bocskai út 134-146.
Magyarország


8.	A FORGALOMBA HOZATALI ENGEDÉLY SZÁMAI

OGYI-T-24442/01	1×100 ml	barna üvegben, adagolókanállal
OGYI-T-24442/02	1×200 ml	barna üvegben, adagolókanállal


9.	A FORGALOMBA HOZATALI ENGEDÉLY ELSŐ KIADÁSÁNAK / MEGÚJÍTÁSÁNAK DÁTUMA

A forgalomba hozatali engedély első kiadásának dátuma: 2024. augusztus 29.


10.	A SZÖVEG ELLENŐRZÉSÉNEK DÁTUMA

2026. június 29.

